Retningslinjer for utbetaling av stipend

Innhold

[Stipend og skatt 1](#_Toc150858302)

[Utenfor arbeidsforhold 1](#_Toc150858303)

[Innenfor arbeidsforhold 2](#_Toc150858304)

[Vurdering av skatt 2](#_Toc150858305)

[Oppgaveplikt 2](#_Toc150858306)

[Kilder: 2](#_Toc150858307)

[Informasjon om forskjellige typer stipender 2](#_Toc150858308)

[Forskningsstipend 2](#_Toc150858309)

[Utenlandsstipend for ansatte, ph.d.-kandidater og postdoktorer (som reiser fra Norge) 3](#_Toc150858310)

[Stipend for ph.d.-kandidater og postdoktorer som reiser til Norge 3](#_Toc150858311)

[Reisestipend (utenlandsstipend) 3](#_Toc150858312)

[Utdanningsstipend 3](#_Toc150858313)

[Lånekassen 4](#_Toc150858314)

[Erasmus+ for studenter og ansatte 4](#_Toc150858315)

[Legitimasjonskrav 4](#_Toc150858316)

[Rutiner for utbetaling av stipend 5](#_Toc150858317)

[Ansatte som reiser fra Norge (utenlandsstipend, reisestipend og forskningsstipend): 5](#_Toc150858318)

[Studenter som reiser til og fra Norge (utdanningsstipend): 5](#_Toc150858319)

[Gjesteforskere som reiser til Norge 6](#_Toc150858320)

[Andre typer stipender (premier o.l.) 7](#_Toc150858321)

[For Lønn: 8](#_Toc150858322)

# Stipend og skatt

Etter skatteloven §5-1 er **enhver fordel vunnet ved arbeid** skattepliktig inntekt. Skatteloven § 5-10 angir **stipend** som en slik fordel, og angir kriterier for vurdering av utenfor/innenfor arbeidsforhold.

## Utenfor arbeidsforhold

Utdanningsstipend utenfor arbeidsforhold (stipend til studenter) er normalt sett ikke skattepliktige. Har stipendet karakter av å være lønn under utdanning ved å erstatte arbeidsinntekt, eller det kreves en motytelse fra stipendmottakeren, anses stipendet som innenfor arbeidsforhold og er skattepliktig. Stipendet anses for å erstatte arbeidsinntekt dersom det er egnet til å bidra vesentlig til mottakers leveomkostninger. Dette gjelder både stipend frem til avsluttende eksamen (til studenter) og etter avsluttende eksamen (f.eks. til stipendiater).

## Innenfor arbeidsforhold

Stipender innenfor arbeidsforhold (til ansatte) er i utgangspunktet skattepliktige. Hvis det dokumenteres merutgifter som stipendet skal dekke, er det normalt bare overskuddet som skattlegges. Utgiftene må dokumenteres og gjøres opp i etterkant. Stipend som erstatter arbeidsinntekt ved å dekke vanlige leveomkostninger, er skattepliktig på samme måte som ordinær lønn.

## Vurdering av skatt

Det er utbetaler som foretar vurderingen om hele eller deler av stipendet er skattepliktig, og skal ha en oppstilling av hvilke utgifter stipendet har dekket. Skatteetaten avgjør hva som er skattepliktig og hva som er skattefritt og kan overprøve utbetalerens vurdering.

Skattemessige bestemmelser er uavhengige av stipendets finansieringskilde. Utbetales stipend via OsloMet, er det OsloMet som foretar den skattemessige vurderingen. Påløper det skatteplikt for mottaker, innrapporteres også arbeidsgiveravgift fra OsloMet.

## Oppgaveplikt

Stipend innenfor arbeidsforhold innberettes som oppgavepliktig, også i tilfeller hvor det ikke påløper skattetrekk eller arbeidsgiveravgift. Unntaket for innrapportering er stipend til innreisende utenlandske personer med kort opphold, uten norsk ID eller D-nummer.

Stipend utenfor arbeidsforhold som er direkte refusjoner, eller med lave stipendbeløp som klart ikke gir overskudd, er ikke fordel vunnet ved arbeid og er ikke oppgavepliktig.

## Kilder:

* Skatteloven § 5-1, <https://lovdata.no/dokument/NL/lov/1999-03-26-14/KAPITTEL_6-1#%C2%A75-1>
* Skatteloven § 5-10, <https://lovdata.no/dokument/NL/lov/1999-03-26-14/KAPITTEL_6-2#%C2%A75-10>
* Skatte-ABC om utdanningsstipend utenfor arbeidsforhold, [S-19-6.2 Utdanningsstipend utenfor arbeidsforhold - Skatteetaten](https://www.skatteetaten.no/rettskilder/type/handboker/skatte-abc/gjeldende/s-19-stipend/S-19.006/S-19.008/)
* Veiledning til A-meldingen om trekkpliktig stipend, [Trekkpliktig stipend - Skatteetaten](https://www.skatteetaten.no/bedrift-og-organisasjon/arbeidsgiver/a-meldingen/veiledning/lonn-og-ytelser/oversikt-over-lonn-og-andre-ytelser/trekkpliktig-stipend/)
* Veiledning til A-meldingen om trekkfrie stipend, [Trekkfrie stipend - Skatteetaten](https://www.skatteetaten.no/bedrift-og-organisasjon/arbeidsgiver/a-meldingen/veiledning/lonn-og-ytelser/oversikt-over-lonn-og-andre-ytelser/trekkfrie-stipend/)
* Utbetaling av stipend ved UiO, <https://www.uio.no/for-ansatte/ansettelsesforhold/utbetalinger/stipend/index.html>
* [Uttalelse](https://hioa365.sharepoint.com/:w:/r/sites/dv-ok-l/Fildeling/Stipend%20gjesteforsker/Oppgaveplikt%20og%20skatteplikt%20for%20stipendmottakere.docx?d=w3d1d216068cf4bca9f75c238e4efb6f7&csf=1&web=1&e=qgMPFS) fra A-ordningen om oppgaveplikt og skatteplikt for stipendmottakere, av 10.03.2022

# Informasjon om forskjellige typer stipender

## Forskningsstipend

* Forskningsstipend i arbeidsforhold er skattepliktig, se [skatteetaten.no](https://www.skatteetaten.no/bedrift-og-organisasjon/arbeidsgiver/a-meldingen/veiledning/lonn-og-ytelser/oversikt-over-lonn-og-andre-ytelser/trekkpliktig-stipend/).
* Stipend til ansatte er i utgangspunktet skattepliktig. Hvis det kan dokumenteres merutgifter, er det normalt bare overskuddet som skattlegges
* Stipend utenfor arbeidsforhold er skattepliktig hvis det skal «erstatte arbeidsinntekt»
* «Erstatte arbeidsinntekt» vil si «om stipendet er stort nok til å bidra vesentlig til dekning av mottakers vanlige leveomkostninger»
* Noen mat- og boutgifter kan dekkes skattefritt; for gjesteforskere vil det være *merkostnadene* ved å bo i Norge som er skattefrie.

## Utenlandsstipend for ansatte, ph.d.-kandidater og postdoktorer (som reiser fra Norge)

* Utenlandsstipend (oppholdsstipend) er skattetrekkpliktige, se [skatteetaten.no](https://www.skatteetaten.no/bedrift-og-organisasjon/arbeidsgiver/a-meldingen/veiledning/lonn-og-ytelser/oversikt-over-lonn-og-andre-ytelser/trekkpliktig-stipend/).
* Lønn må ha informasjon om ansatte som jobber fra utlandet, da dette har betydning for skattetrekket. Kontakt [lonn@oslomet.no](mailto:lonn@oslomet.no)
* Stipendmidler tildelt av Norges forskningsråd eller OsloMet har egne rutiner.
* Se rutiner på <https://ansatt.oslomet.no/utenlandsstipend-phd-postdoc>

## Stipend for ph.d.-kandidater og postdoktorer som reiser til Norge

* For postdoktorer gjelder samme regelverk som forskningsstipend i arbeidsforhold.
* For ph.d.-kandidater må det gjøres en helhetlig vurdering av arbeidsoppgaver, motytelse og størrelse på stipend for å avgjøre spørsmålet om skatteplikt.

## Reisestipend (utenlandsstipend)

* Stipend som faktisk benyttes til dekning av reiseutgifter, herunder merutgifter knyttet til reisen. Stipend for deltakelse på konferanser vil typisk bli regnet som reisestipend.
* Reisestipend uten overskudd er skattefrie, se [skatteetaten.no](https://www.skatteetaten.no/bedrift-og-organisasjon/arbeidsgiver/a-meldingen/veiledning/lonn-og-ytelser/oversikt-over-lonn-og-andre-ytelser/trekkfrie-stipend/).

**Reisestipend for ansatte**

* Reisestipend utbetalt av OsloMet må alltid gjøres opp ved innsending av et reiseoppgjør, se [rutine](https://ansatt.oslomet.no/utenlandsstipend-phd-postdoc) for utenlandsstipend. Overskytende beløp må tilbakebetales hvis ikke det skal registreres som skattetrekkpliktig stipend. Merk at arbeidsgiveravgift vil påløpe på den delen av stipendet som eventuelt blir registrert som skattepliktig stipend.
* Overskudd på reisestipend i arbeidsforhold er skattepliktig.

**Reisestipend for studenter og andre utenfor arbeidsforhold:**

* Som hovedregel trekkfritt
* Dersom reiseoppgjøret viser et overskudd, anses stipendet som innenfor arbeidsforhold og overskuddet er skattepliktig
* Merk at arbeidsgiveravgift vil påløpe på den delen av stipendiet som eventuelt blir registrert som skattepliktig stipend.

## Utdanningsstipend

* Dette er stipend som faktisk benyttes til utdanning, f.eks. utgifter til kursavgift, studiemateriell m.v. Kan også omfatte reiser til og oppholdsutgifter under utdanningen.
* Se egen rutine i eget punkt for Erasmus+ -stipender
* Utdanningsstipend utenfor arbeidsforhold er skattefrie, se [S-19-6.2 Utdanningsstipend utenfor arbeidsforhold - Skatteetaten](https://www.skatteetaten.no/rettskilder/type/handboker/skatte-abc/gjeldende/s-19-stipend/S-19.006/S-19.008/)
* Utdanningsstipend frem til avsluttende eksamen er skattefritt. Dette inkluderer lommepenger, fri kost og losji på skolen.
* Arbeidet med å gjennomføre studiet gir ikke stipendet karakter av å være i arbeidsforhold.
* Stipend som har karakter av å være lønn under utdanningen eller som mottas i stedet for arbeidsinntekt, er likevel skattepliktig, se sktl. § 5-1 jf. § 5-10 bokstav a. Ved vurderingen av om stipendet mottas i stedet for arbeidsinntekt, legges det bl.a. vekt på om stipendet er stort nok til å bidra vesentlig til dekning av mottakers vanlige leveomkostninger.
* Utdanningsstipend utenfor arbeidsforhold etter avsluttende eksamen, for eksempel stipender til stipendiatstillinger, er i alminnelighet skattepliktig inntekt når det er egnet til å bidra vesentlig til mottakers leveomkostninger i perioden.
* For egne ansatte er utdanningsstipend skattefritt, men overskudd er skattepliktig. Se Skatteetaten om [S-19-6.1 Utdanningsstipend i arbeidsforhold - Skatteetaten](https://www.skatteetaten.no/rettskilder/type/handboker/skatte-abc/gjeldende/s-19-stipend/S-19.006/S-19.007/).

## Lånekassen

Studenter kan få stipend og lån fra Lånekassen samtidig som de mottar stipend fra eget universitet eller fra andre. Den som får stipend fra lærestedet til å dekke skolepenger i utlandet, må opplyse Lånekassen om det, og sende inn informasjon som viser hvor mye man får og hvor mye som gjenstår å betale. Se [ansa.no](https://www.ansa.no/Studier-i-utlandet/For/praktisk-informasjon/stipend/).

## Erasmus+ for studenter og ansatte

* For studenter er dette skattefritt, men oppgavepliktig
* Egne rutiner for Erasmus+, se [Erasmus+ - Ansatt - minside (oslomet.no)](https://ansatt.oslomet.no/erasmusprogrammet)

# Legitimasjonskrav

Se [skattetaten.no](https://www.skatteetaten.no/bedrift-og-organisasjon/arbeidsgiver/a-meldingen/veiledning/lonn-og-ytelser/oversikt-over-lonn-og-andre-ytelser/trekkfrie-stipend/)

Når OsloMet utbetaler stipend før utgiften pådras, kan forskuddstrekk bare unnlates hvis inntektsmottakeren før utbetalingen leverer et anslag over størrelsen og arten av de forventede utgiftene. Etter at utgiften er pådratt, må inntektsmottakeren snarest, og senest innen en måned, levere endelig oppgave med bilag til utbetaleren.

Hvis legitimasjonskravene ikke er oppfylt, er [stipendet trekkpliktig](https://www.skatteetaten.no/bedrift-og-organisasjon/arbeidsgiver/a-meldingen/veiledning/lonn-og-ytelser/oversikt-over-lonn-og-andre-ytelser/trekkpliktig-stipend/).

For å motta trekkfritt stipend innenfor arbeidsforhold og utenfor arbeidsforhold når stipendet bidrar vesentlig til dekning av mottakers vanlige leveomkostninger må stipendmottakeren:

* Utarbeide og underskrive en oppgave (oversikt, estimat) over størrelsen og arten av de forventede utgiftene, slik at utbetaleren ikke har grunn til å anta at utbetalingen gir overskudd.
* Innen en måned etter at utgiften er pådratt levere en endelig oppgave (et regnskap) med bilag, kvitteringer, kopi av faktura og andre utlegg til utbetaleren.

Det er den tildelende enheten som i tildelingsbrevet setter opp oversikten/budsjettet over forventede utgifter som stipendet skal brukes til, og sender kopi av dette til lokal Økonomi. Økonomi undersøker om noen av kostnadene som stipendet skal brukes til er dekket på andre måter. Etter stipendperioden sender stipendmottakeren oversikt/regnskap over påløpte utgifter med kvitteringer til lokal økonomienhet. Dersom det er avvik mellom estimerte utgifter og faktisk påløpte utgifter, og/eller stipendet gir overskudd etter merutgifter, må Lønn informeres om dette slik at skatteplikten kan vurderes.

OsloMet plikter å innrapportere riktig skatteplikt og arbeidsgiveravgift, og kan få krav om innsyn fra Riksrevisjonen og Skatteetaten om vi har rapportert dette riktig. Feilrapportering gir ekstra skatt både til OsloMet og stipendmottaker.

# Rutiner for utbetaling av stipend

## Ansatte som reiser fra Norge (utenlandsstipend, reisestipend og forskningsstipend):

Rutiner for stipender som utbetales av OsloMet ved UTD/FoU (utenlandsstipend, NRF-stipend, Erasmus+ -stipend): <https://ansatt.oslomet.no/utenlandsstipend-phd-postdoc>

## Studenter som reiser til og fra Norge (utdanningsstipend):

1. Alle stipendutbetalinger forutsetter et tildelingsbrev. Se mal for [tildelingsbrev](https://hioa365.sharepoint.com/:w:/r/sites/dv-ok-l/Fildeling/Stipend%20gjesteforsker/Tildelingsbrev%20gjesteforsker%20v3.docx?d=w48ced33d520342d98f960d5dce30cf4e&csf=1&web=1&e=NcSUNH) for stipend. Tildelingsbrevet må inneholde
   1. Informasjon om stipendet, slik at det kommer frem hva stipendet skal dekke
   2. Tildelende enhet, fullstendig konteringsinformasjon og signatur fra BDM
   3. Om det foreligger krav om dokumentasjon til bruk av midlene (fra f.eks. HK-dir, Erasmus+ eller andre)
   4. Mottakers tilknytningsforhold til OsloMet (ansatt, student, gjesteforsker o.a.) og om det er krav til motytelse fra stipendmottakeren
   5. Mottakers person- og bankopplysninger: navn, adresse og fødselsnummer, D-nummer eller fødselsdato og passnummer med fargekopi av pass, kontonummer, beløp og
   6. Budsjett med beregning av skattefri og eventuell skattepliktig del av stipendet (se punkt 2)
   7. Totalbeløp til utbetaling med utbetalingsoversikt (antallet utbetalinger og fordeling)
2. Utbetaler kontakter lokal økonomienhet som undersøker om noen av kostnadene som stipendet skal dekke er dekket på annen måte (f.eks. kronekort, faktura eller refusjon i SAP).
3. Enheten som tildeler stipendet, utarbeider et budsjett som grunnlag for stipendtildelingen. Budsjettet skal være «et anslag over størrelsen og arten av de forventede utgiftene» ([skattetaten.no](https://www.skatteetaten.no/bedrift-og-organisasjon/arbeidsgiver/a-meldingen/veiledning/lonn-og-ytelser/oversikt-over-lonn-og-andre-ytelser/trekkfrie-stipend/)).
   1. Ved stipendbeløp under kr 7000 pr mnd (pr 2023) er det som hovedregel gitt at dette ikke gir overskudd og dekker merutgifter til reise og opphold. For stipend under denne beløpsgrensen er tildelingsbrev med budsjett et tilstrekkelig lønnsbilag. Se punkt 4-5.
   2. Ved stipendbeløp over kr 7000 pr mnd må skatteplikten vurderes. Budsjettet må vise om det er overskudd for mottaker, dvs. differanse mellom forventede merutgifter og stipendet. Dekker stipendet mer enn merutgiftene, skal budsjettet vise en skattepliktig og en ikke-skattepliktig del. Etter stipendaktivtetene er utført, må stipendmottager også utarbeide en oversikt/et regnskap over bruken av midlene og dokumentere disse; se punkt 6.
4. Tildelingsbrev med budsjett sendes Divisjon for organisering og infrastruktur, Avdeling for økonomi, Seksjon for lønn, i P360. Mangler opplysningene i punkt 1 i tildelingsbrevet, må det ogsåvedlegges et [utbetalingsbilag](https://hioa365.sharepoint.com/:w:/r/sites/dv-ok-l/Fildeling/Stipend%20gjesteforsker/Utbetalingsbilag%20for%20stipend.docx?d=w65a9f13380eb4270b6ec960ac3fa1b76&csf=1&web=1&e=xOr9Hl) i saken.
5. Stipendet utbetales normalt ikke mer enn én måned før oppstart av stipendaktivitet.
6. For stipend [innenfor arbeidsforhold (uansett beløp) og] utenfor arbeidsforhold hvor stipendet er på mer enn 7000 kr/mnd, skal
   1. Stipendmottaker utarbeide og signere en regnskapsoversikt senest en måned etter at stipendperioden er avsluttet og dokumentere påløpte utgifter med kvitteringer, fakturaer o.l. Regnskapsoversikten skal vise «størrelsen og arten av den pådratte utgiften» og utarbeides slik at «utbetaleren ikke har grunn til å anta at utbetalingen gir overskudd» ([skattetaten.no](https://www.skatteetaten.no/bedrift-og-organisasjon/arbeidsgiver/a-meldingen/veiledning/lonn-og-ytelser/oversikt-over-lonn-og-andre-ytelser/trekkfrie-stipend/)) hvis stipendet skal være skattefritt.
   2. Lokal økonomienhet kontrollerer oversikten og gir melding til Seksjon for lønn hvis det er avvik mellom estimerte utgifter og faktisk påløpte utgifter, og/eller stipendet gir overskudd etter merutgifter. Lønn vurderer da skatteplikten.
   3. Meldingen skal legges til saken med tildelingsbrevet i P360.

## Gjesteforskere som reiser til Norge

1. Alle stipendutbetalinger forutsetter et tildelingsbrev. Se mal for [tildelingsbrev](https://ansatt.oslomet.no/documents/585743/0/Tildelingsbrev+stipend+%281%29.docx/58c0cf8c-bca6-ecf9-9799-b4503e53260c?t=1704807022828) for stipend. Tildelingsbrevet må inneholde
   1. Informasjon om stipendet, slik at det kommer frem hva stipendet skal dekke
   2. Tildelende enhet, fullstendig konteringsinformasjon og signatur fra BDM
   3. Om det foreligger krav om dokumentasjon til bruk av midlene (fra f.eks. HK-dir, Erasmus+ eller andre)
   4. Mottakers tilknytningsforhold til OsloMet (ansatt, student, gjesteforsker o.a.) og om det er krav til motytelse fra stipendmottakeren
   5. Mottakers person- og bankopplysninger: navn, adresse og fødselsnummer, D-nummer eller fødselsdato og passnummer med fargekopi av pass, kontonummer, beløp og
   6. Budsjett med beregning av skattefri og eventuell skattepliktig del av stipendet (se punkt 2)
   7. Totalbeløp til utbetaling med utbetalingsoversikt (antallet utbetalinger og fordeling)
2. Utbetaler kontakter lokal økonomienhet som undersøker om noen av kostnadene som stipendet skal dekke er dekket på annen måte (f.eks. kronekort, faktura eller refusjon i SAP).
3. Enheten som tildeler stipendet, utarbeider et budsjett som grunnlag for stipendtildelingen. Budsjettet skal være «et anslag over størrelsen og arten av de forventede utgiftene» ([skattetaten.no](https://www.skatteetaten.no/bedrift-og-organisasjon/arbeidsgiver/a-meldingen/veiledning/lonn-og-ytelser/oversikt-over-lonn-og-andre-ytelser/trekkfrie-stipend/)).
   1. Ved stipendbeløp under kr 10 000 pr mnd (pr 2023) er det som hovedregel gitt at dette ikke gir overskudd og kun dekker merutgifter til reise og opphold. For stipend under denne beløpsgrensen er tildelingsbrev med budsjett et tilstrekkelig utbetalingsbilag. Se punkt 4-5.
   2. Ved stipendbeløp over kr 10 000 pr mnd må skatteplikten vurderes. Budsjettet må vise om det er overskudd for mottaker, dvs. differanse mellom forventede merutgifter og stipendet. Dekker stipendet mer enn merutgiftene, skal budsjettet vise en skattepliktig og en ikke-skattepliktig del. Overskuddet er skattepliktig.
   3. For stipend til gjesteforsker over kr 10 000 pr mnd skal stipendet utbetales i (minst) to rater, første utbetaling på (maks) 70% av stipendet og andre utbetaling på (minst) 30% av stipendet. Siste del utbetales når regnskapet for stipendet er innsendt og merutgifter dokumentert. Lokal økonomienhet kontrollerer regnskapet og gir den som tildeler stipendet melding når del to av stipendet kan utbetales. Tildelende enhet lager et nytt utbetalingsbilag for utbetalingen (?).
   4. Etter at stipendaktivtetene er utført, må stipendmottager utarbeide en oversikt/et regnskap over bruken av midlene og dokumentere disse; se punkt 6.
4. Tildelingsbrev med budsjett sendes Divisjon for organisering og infrastruktur, Avdeling for økonomi, Seksjon for lønn, i P360. Mangler opplysningene i punkt 1 i tildelingsbrevet, må det ogsåvedlegges et [utbetalingsbilag](https://ansatt.oslomet.no/documents/585743/0/Utbetalingsbilag+for+stipend.docx/f6e6a778-ffeb-0f97-7206-d66a48bb8b2d?t=1704807009470) i saken.
5. Stipendet utbetales normalt ikke mer enn én måned før oppstart av stipendaktivitet.
6. For stipend [innenfor arbeidsforhold (uansett beløp) og] utenfor arbeidsforhold hvor stipendet er på mer enn 10000 kr/mnd, skal
   1. Stipendmottaker utarbeide og signere en regnskapsoversikt senest en måned etter at stipendperioden er avsluttet og dokumentere påløpte utgifter med kvitteringer, fakturaer o.l. Regnskapsoversikten skal vise «størrelsen og arten av den pådratte utgiften» og utarbeides slik at «utbetaleren ikke har grunn til å anta at utbetalingen gir overskudd» ([skattetaten.no](https://www.skatteetaten.no/bedrift-og-organisasjon/arbeidsgiver/a-meldingen/veiledning/lonn-og-ytelser/oversikt-over-lonn-og-andre-ytelser/trekkfrie-stipend/)) hvis stipendet skal være skattefritt.
   2. Lokal økonomienhet kontrollerer oversikten og gir melding til Seksjon for lønn hvis det er avvik mellom estimerte utgifter og faktisk påløpte utgifter, og/eller stipendet gir overskudd etter dokumenterte merutgifter. Lokal økonomienhet kontakter Lønn med opplysninger om dette.
   3. Meldingen skal legges til saken med tildelingsbrevet i P360.
   4. Seksjon Lønn vurderer da skatteplikten og om deler av den siste utbetalingen skal benyttes til skattetrekk.

## Andre typer stipender (premier o.l.)

1. Alle stipendutbetalinger forutsetter et tildelingsbrev. Se mal for [tildelingsbrev](https://ansatt.oslomet.no/documents/585743/0/Tildelingsbrev+stipend+%281%29.docx/58c0cf8c-bca6-ecf9-9799-b4503e53260c?t=1704807022828) for stipend. Tildelingsbrevet må inneholde
   1. Informasjon om stipendet, slik at det kommer frem hva stipendet skal dekke
   2. Tildelende enhet, fullstendig konteringsinformasjon og signatur fra BDM
   3. Om det foreligger krav om dokumentasjon til bruk av midlene (fra f.eks. HK-dir, Erasmus+ eller andre)
   4. Mottakers tilknytningsforhold til OsloMet (ansatt, student, gjesteforsker o.a.) og om det er krav til motytelse fra stipendmottakeren
   5. Mottakers person- og bankopplysninger: navn, adresse og fødselsnummer, D-nummer eller fødselsdato og passnummer med fargekopi av pass, kontonummer, beløp og
   6. Budsjett med beregning av skattefri og eventuell skattepliktig del av stipendet (se punkt 2)
   7. Totalbeløp til utbetaling med utbetalingsoversikt (antallet utbetalinger og fordeling)
2. Utbetaler kontakter lokal økonomienhet som undersøker om noen av kostnadene som stipendet skal dekke er dekket på annen måte (f.eks. kronekort, faktura eller refusjon i SAP).
3. Enheten som tildeler stipendet, utarbeider et budsjett som grunnlag for stipendtildelingen. Budsjettet skal være «et anslag over størrelsen og arten av de forventede utgiftene» ([skattetaten.no](https://www.skatteetaten.no/bedrift-og-organisasjon/arbeidsgiver/a-meldingen/veiledning/lonn-og-ytelser/oversikt-over-lonn-og-andre-ytelser/trekkfrie-stipend/)).
   1. Ved stipendbeløp under kr 7 000 pr mnd (pr 2023) er det som hovedregel gitt at dette ikke gir overskudd og kun dekker merutgifter til reise og opphold. For stipend under denne beløpsgrensen er tildelingsbrev med budsjett et tilstrekkelig utbetalingsbilag. Se punkt 4-5.
   2. Ved stipendbeløp over kr 7 000 pr mnd må skatteplikten vurderes. Budsjettet må vise om det er overskudd for mottaker, dvs. differanse mellom forventede merutgifter og stipendet. Dekker stipendet mer enn merutgiftene, skal budsjettet vise en skattepliktig og en ikke-skattepliktig del. Overskuddet er skattepliktig.
   3. For stipend over kr 7 000 pr mnd skal stipendet utbetales i (minst) to rater, første utbetaling på (maks) 70% av stipendet og andre utbetaling på (minst) 30% av stipendet. Siste del utbetales når regnskapet for stipendet er innsendt og merutgifter dokumentert. Lokal økonomienhet kontrollerer regnskapet og gir den som tildeler stipendet melding når del to av stipendet kan utbetales. Tildelende enhet lager et nytt utbetalingsbilag for utbetalingen (?).
   4. Etter at stipendaktivtetene er utført, må stipendmottager utarbeide en oversikt/et regnskap over bruken av midlene og dokumentere disse; se punkt 6.
4. Tildelingsbrev med budsjett sendes Divisjon for organisering og infrastruktur, Avdeling for økonomi, Seksjon for lønn, i P360. Mangler opplysningene i punkt 1 i tildelingsbrevet, må det ogsåvedlegges et [utbetalingsbilag](https://ansatt.oslomet.no/documents/585743/0/Utbetalingsbilag+for+stipend.docx/f6e6a778-ffeb-0f97-7206-d66a48bb8b2d?t=1704807009470) i saken.
5. Stipendet utbetales normalt ikke mer enn én måned før oppstart av stipendaktivitet.
6. For stipend innenfor arbeidsforhold (uansett beløp) og utenfor arbeidsforhold hvor stipendet er på mer enn 7 000 kr/mnd, skal
   1. Stipendmottaker utarbeide og signere en regnskapsoversikt senest en måned etter at stipendperioden er avsluttet og dokumentere påløpte utgifter med kvitteringer, fakturaer o.l. Regnskapsoversikten skal vise «størrelsen og arten av den pådratte utgiften» og utarbeides slik at «utbetaleren ikke har grunn til å anta at utbetalingen gir overskudd» ([skattetaten.no](https://www.skatteetaten.no/bedrift-og-organisasjon/arbeidsgiver/a-meldingen/veiledning/lonn-og-ytelser/oversikt-over-lonn-og-andre-ytelser/trekkfrie-stipend/)) hvis stipendet skal være skattefritt.
   2. Lokal økonomienhet kontrollerer oversikten og gir melding til Seksjon for lønn hvis det er avvik mellom estimerte utgifter og faktisk påløpte utgifter, og/eller stipendet gir overskudd etter dokumenterte merutgifter. Lokal økonomienhet kontakter Lønn med opplysninger om dette.
   3. Meldingen skal legges til saken med tildelingsbrevet i P360.
   4. Seksjon Lønn vurderer da skatteplikten og om deler av den siste utbetalingen skal benyttes til skattetrekk.

# For Lønn:

**Lønnarter:**

Skattefrie stipend: reisestipend LA 1236/5536, annet trekkfritt stipend 1239/5538. Går til artskonto 5333.

Stipend med skattetrekk: 1240/5539. Går til artskonto 5332.

Seksjon lønn, 15.08.22, oppdateringer 21.02.23, 03.04.23, 14.11.23